pythainlp/thai-wiki-dataset-v4 huggingface dataset:
ปรากฏการณ์วิทยา

ปรากฏการณ์วิทยา ((phainómenon) "สิ่งที่ปรากฏ" กับ (lógos) "การพูด, การศึกษา") เป็นวิธีการทางปรัชญาที่มีเป้าประสงค์เพื่อศึกษาโครงสร้างเชิงอุตระของสำนึก และสาระของสัต โดยการย้อนกลับไปที่ข้อมูลที่มีอยู่ในสำนึก ปรากฏการณ์วิทยาพยายามค้นหาความจริง แต่ความจริงที่ปรากฏการณ์วิทยาแสวงหานั้นอยู่ใน “โลกที่ปรากฏต่อหน้า” (immanence) หาใช่การมุ่งก้าวพ้นผ่านประสบการณ์ ไปสู่โลกของแบบ หรือแม้แต่พระเจ้า อันเป็นความจริงสูงสุดที่รองรับยืนยันโลกปรากฏแต่อย่างใดไม่ ดังชื่อของปรัชญาของสำนักนี้ได้ระบุไว้ว่า จุดยืนในการหาความจริงวางอยู่บนฐานที่เรียกว่า “ประสบการณ์” ในความหมายที่กว้างที่สุด ในแง่นี้ ปรากฏการณ์วิทยา (phenomenology) คือสำนักทางปรัชญาที่เน้นการหาความจริงในปรากฏการณ์ (phenomena)
การให้คำนิยามที่ชัดเจนกับคำว่า ปรากฏการณ์วิทยา เป็นเรื่องยาก เพราะปรากฏการณ์วิทยาเป็นแนวคิด หรือ คอนเซปต์ที่แตกออกไปได้หลากหลายแขนง และนักปรัชญาในสายความคิดนี้มีวิธีการมองและวิธีการเข้าหาปัญหาแตกต่างกัน แต่เราสามารถเข้าใจจุดร่วมที่นักปรัชญาแต่ละท่านมีร่วมกันได้ จุดร่วมนี้คือการมองว่าปรากฏการณ์วิทยาคือ การศึกษาสำนึกจากแง่มุมของมนุษย์ในฐานะประธานบุรุษที่หนึ่ง หรือพูดอีกอย่างหนึ่งว่า ปรากฏการณ์วิทยาปฏิเสธการค้นคว้าในเชิงภาวะวิสัย (objective research) เหมือนอย่างการศึกษาทางจิตวิทยา ซึ่งเน้นการศึกษาธรรมชาติของจิตที่เป็นสากล และเป็นกลาง ดังนั้นพื้นฐานที่สำคัญที่สุดของสำนักความคิดนี้ จึงหลีกเลี่ยงการศึกษาสำนึกอย่างเป็นเอกเทศ หรืออย่างเดี่ยวๆ แต่เน้นว่าเราต้องศึกษาสำนึกในฐานะที่สำนึกต้องพุ่งไปสู่อะไรบางอย่าง ดังที่ฮุสเซิร์ลกล่าวไว้ว่า การสำนึกคือการสำนึกถึงอะไรบางอย่าง เราเรียกกระบวนการที่สำนึกพุ่งไปสู่อะไรบางอย่างนี้ว่า “การพุ่งไปของเจตสำนึก” (intentionality) และเรียกวัตถุหรือสิ่งที่เราสำนึกว่า “วัตถุของการพุ่งไปของเจตสำนึก” (intentional object)
พระเจ้าจันทรคุปต์ที่ 1

พระเจ้าจันทรคุปต์ที่ 1 (อักษรโรมัน: Chandragupta I, ? – 335, 320 – 335) จักรพรรดิองค์ที่ 3 แห่ง จักรวรรดิคุปตะ ราว ค.ศ. 320 พระองค์สามารถรวบรวมตระกูลที่ทรงอำนาจซึ่งเป็นพันธมิตรกับพระองค์บริเวณภูมิภาค แม่น้ำคงคา ได้สำเร็จ
พระเจ้าจันทรคุปต์ที่ 1 เป็นพระราชโอรสของ พระเจ้าฆโฏตกจะ จักรพรรดิองค์ที่ 2 และเป็นพระราชนัดดาใน พระเจ้าศรีคุปต์ ผู้เป็นปฐมจักรพรรดิซึ่งมีพระอิสริยยศเป็น มหาราชา แต่พระเจ้าจันทรคุปต์มีพระอิสริยยศที่เป็นที่รู้จักเป็น มหาราชาธิราช ซึ่งพระองค์ได้ขึ้นสืบราชบัลลังก์เมื่อ ค.ศ. 320 ภายหลังการสวรรคตของพระราชบิดา
พระองค์สามารถขยายอาณาเขตของราชวงศ์ได้อย่างกว้างขวางจากอาณาจักรเล็ก ๆ จนกลายมาเป็นจักรวรรดิที่สำคัญโดยพระองค์ได้อภิเษกกับเจ้าหญิงจากแคว้นลิจฉวีคือ เจ้าหญิงกุมารเทวี และมีพระราชโอรสที่สำคัญ 2 พระองค์คือ คชคุปต์ และ สมุทรคุปต์
อุตสาหกรรมพลังงาน

อุตสาหกรรมพลังงาน คือทั้งหมดของอุตสาหกรรมที่เกี่ยวข้องในการผลิตและการขายพลังงาน รวมทั้งการสกัดน้ำมันเชื้อเพลิง, การผลิต, การกลั่น และจำหน่าย โดยสังคมยุคใหม่ใช้น้ำมันจำนวนมาก และอุตสาหกรรมพลังงานเป็นส่วนสำคัญของโครงสร้างพื้นฐาน และการดำรงของสังคมในเกือบทุกประเทศ
โดยเฉพาะอย่างยิ่ง อุตสาหกรรมพลังงานประกอบด้วย:
สภาพเศรษฐกิจ.
การผลิตและการใช้ทรัพยากรพลังงานมีความสำคัญต่อเศรษฐกิจโลก กิจกรรมทางเศรษฐกิจทั้งหมดต้องใช้แหล่งพลังงาน ไม่ว่าจะเป็นการผลิตสินค้า, อำนวยการขนส่ง, การใช้คอมพิวเตอร์และเครื่องจักรอื่น ๆ
ความต้องการพลังงานที่แพร่หลายอาจกระตุ้นให้เกิดการแข่งขันสาธารณูปโภคด้านพลังงาน และการจัดตั้งตลาดพลังงานค้าปลีก สังเกตได้จากการปรากฏตัวของภาคบริการ "การตลาดพลังงานและการบริการลูกค้า" (EMACS) ส่วนย่อย
ภาคพลังงานคิดเป็น 4.6 เปอร์เซนต์ของสินเชื่อให้กู้ที่โดดเด่น เทียบกับ 3.1 เปอร์เซนต์จากทศวรรษก่อน ขณะที่พันธบัตรพลังงานมีสัดส่วน 15.7 เปอร์เซนต์ของตลาดตราสารหนี้ขยะมูลค่า 1.3 ล้านล้านดอลลาร์ เพิ่มขึ้นจาก 4.3 เปอร์เซนต์ในช่วงเวลาเดียวกัน
วิกฤตการณ์.
ความไม่มั่นคงทางเศรษฐกิจและการเมืองอาจนำไปสู่วิกฤตพลังงาน วิกฤตการณ์น้ำมันที่โดดเด่นคือวิกฤตน้ำมันในปี พ.ศ. 2516 และวิกฤตน้ำมันในปี พ.ศ. 2522 ครั้นการมาถึงจุดผลิตน้ำมันสูงสุด ซึ่งเป็นช่วงเวลาที่มีอัตราสูงสุดของการสกัดปิโตรเลียมทั่วโลก ก็มีแนวโน้มที่จะทำให้เกิดวิกฤตพลังงานอีกเช่นกัน
นักบุญวาเลนตินุส

นักบุญวาเลนตินุส, นักบุญวาเลนตินัส, เซนต์วาเลนไทน์ หรือ นักบุญวาเลนไทน์ (,) เป็นนักบุญของศาสนาคริสต์นิกายโรมันคาทอลิก ของกรุงโรม เซนต์วาเลนไทน์เกิดเมื่อ ค.ศ. 226 เสียชีวิตเมื่อวันที่ 14 กุมภาพันธ์ ค.ศ. 269 เรารู้จักกันดีว่า เซนต์วาเลนไทน์เป็นต้นกำเนิดของวันวาเลนไทน์
ตำนาน.
เซนต์วาเลนไทน์เป็นบาทหลวงอยู่ที่โบสถ์ใกล้ๆกรุงโรม ต่อมาในยุคสมัยของพระเจ้าคลอดิอุสที่2 มีการตั้งกฎหมายว่าห้ามมีการแต่งงานในเมืองของพระองค์ เพราะพระองค์ต้องการให้ผู้ชายทุกคนในเมืองต้องไปเป็นทหารในการทำสงคราม เซนต์วาเลนไทน์รู้สึกเห็นใจผู้ชายและผู้หญิงที่มีความรัก เซนต์วาเลนไทน์จึงแอบทำพิธีแต่งงานให้กับผู้ชายผู้หญิงที่มีความรักอย่างลับๆ โดยภายในงานมีเพียง เจ้าสาว เจ้าบ่าว และบาทหลวงเท่านั้น พวกเขาจึงต้องกระซิบคำสาบานและการอธิษฐานในการแต่งงาน ในที่สุด ทหารของพระเจ้าคลอดิอุสก็ได้มาเห็นพิธีพอดี แล้วเรื่องราวก็ไปถึงพระเจ้าคลอดิอุส เซนต์วาเลนไทน์จึงถูกจำคุกและถูกลงโทษอย่างหนักและแสนสาหัส แต่คนที่ถูกทำพิธีแต่งงานโดยเซนต์วาเลนไทน์มักแอบมาเยี่ยมเซนต์วาเลนไทน์ที่คุกอยู่เสมอ ต่อมาผู้คุมคุกของเซนต์วาเลนไทน์ชื่อแอสทีเรียส เขามีลูกสาวที่ตาบอด จึงขอให้เซนต์วาเลนไทน์ช่วยรักษา แล้วลูกสาวของแอสทีเรียสก็กลับมามองเห็นได้เหมือนเดิม ลูกสาวของแอสทีเรียสจึงมาเยี่ยมเซนต์วาเลนไทน์ที่คุกอยู่เสมอเช่นเดียวกัน จนกระทั่งถึงวันประหารชีวิตเซนต์วาเลนไทน์ ก่อนเขาเสียชีวิตเขาก็เขียนจดหมายถึงลูกสาวของแอสทีเรียสและลงท้ายด้วยคำว่า "From your valentine" แล้วเซนต์วาเลนไทน์ก็ถูกประหารชีวิตด้วยการตัดศีรษะในวันที่ 14 กุมภาพันธ์ ค.ศ. 269
หลังมรณกรรมของนักบุญวาเลนตินุส.
หลังเซนต์วาเลนไทน์เสียชีวิต ก็มีการบรรจุกะโหลกของเซนต์วาเลนไทน์ไว้เป็นเรลิกที่กรุงโรม ประเทศอิตาลี ต่อมาพระสันตะปาปาเกลาซิอุสได้แต่งตั้งวันที่ 14 กุมภาพันธ์ ซึ่งเป็นวันที่เซนต์วาเลนไทน์ถูกประหารชีวิต เป็นวันสำคัญ คือวันวาเลนไทน์ซึ่งเป็นวันแห่งความรักนั่นเอง
ไซโคพาท

ไซโคพาท (กลุ่มคนที่มีอาการนี้เรียกว่า psychopath) เป็นความผิดปกติทางบุคลิกภาพที่มีพฤติกรรมต่อต้านสังคมอย่างต่อเนื่อง ความร่วมรู้สึกและความสำนึกผิดบกพร่อง ขาดการยับยั้งความละอาย และมีพฤติกรรมถือตนว่าสำคัญกว่าผู้อื่น ซึ่งในบางครั้งมีความหมายที่คล้ายคลึงกับคำว่า "โซซิโอพาท" (sociopathy) ตลอดประวัติศาสตร์ที่ผ่านมามีแนวคิดของไซโคพาทที่แตกต่างกันได้ถูกนำมาใช้ ซึ่งมีบางส่วนที่ตรงกับในปัจจุบันและอาจมีบางส่วนที่ขัดแย้งกัน
เชิงอรรถ.
<templatestyles src="Reflist/styles.css" />
หลิวซื่อ

หลิวซื่อ (อักษรโรมัน: Liu Shi, ? – 659) ชื่อรอง จื่อเฉา (Zishao) อัครมหาเสนาบดีในช่วงต้น ราชวงศ์ถัง ระหว่างรัชสมัย จักรพรรดิถังเกาจง จักรพรรดิองค์ที่ 3
หลานสาวของเขาได้เป็นจักรพรรดินีพระองค์แรกในจักรพรรดิเกาจงคือ จักรพรรดินีหวัง ทำให้เขาได้รับตำแหน่งอัครมหาเสนาบดีต่อมาเมื่อจักรพรรดินีหวังและ พระสนมเซียว พระสนมเอกถูกกำจัดไปแล้วใน ค.ศ. 655 ทำให้หลิวซื่อถูกจับและถูกประหารตามพระราชโองการของจักรพรรดิเกาจงเมื่อ ค.ศ. 659
รางวัลเมขลา สาขานักแสดงนำชายดีเด่น

รางวัลเมขลา สาขานักแสดงนำชายดีเด่น เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
ผู้ได้รับรางวัลและผู้เข้าชิง.
รางวัลเมขลา ครั้งที่ 1 - 22.
รางวัลเมขลา ครั้งที่ 1 - 22 สาขานักแสดงนำชายดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
รางวัลเมขลา ครั้งที่ 23.
ในปีนี้ได้มีการแยกรางวัลเป็น 2 คือ รางวัลนักแสดงนำชายดีเด่น ประเภทละครชีวิต และ รางวัลนักแสดงนำชายดีเด่น ประเภทละครหรรษา 
รางวัลเมขลา ครั้งที่ 24 - 25.
ในปีนี้ได้มีการแยกรางวัลเป็น 2 ประภทคือ รางวัลนักแสดงนำชายดีเด่น ประเภทยอดนิยม และ รางวัลนักแสดงนำชายดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
กรีมัวร์

กรีมัวร์  เป็นตำราไสยเวท เกี่ยวกับสูตรยาวิเศษ (potion) วิธีสร้างเครื่องราง
ของขลังอื่น ๆ รวมไปถึงวิธีการร่ายเวทมนตร์ การทำสเน่ห์ การทำนายทายทัก และการเรียกหรือเชิญสิ่งเหนือธรรมชาติ เช่น ทูตสวรรค์ วิญญาณ เทพ และ ปีศาจ มาเพื่อเรียกใช้งาน
คำว่า "กรีมัวร์" ("grimoire") เชื่อกันว่ามีที่มาจากคำภาษาฝรั่งเศส "grammaire" ซึ่งในสมัยโบราณใช้เรียกหนังสือทุกเล่มที่แต่งเป็นภาษาลาติน แต่ในฝรั่งเศสราวศตวรรษที่ 18 คำว่า "กรีมัวร์" เริ่มใช้ในความหมายที่เกี่ยวกับหนังสือเวทมนตร์ และได้ใช้ในความหมายนี้เรื่อยมา โดยเฉพาะตำราเขียนด้วยมือที่เป็นภาษาลาติน
เอริน อัลดริช

เอริน อัลดริช
เอริน มารี อัลดริช (เกิด 27 ธันวาคม ค.ศ. 1977 ในแดลลัส) เป็นนักวอลเลย์บอลชาวอเมริกัน เคยเข้าร่วมการแข่งขันโอลิมปิดในปี 2000 และแชมเปี้ยนชิพส์โลกในปี 1997, 2001, 2005 and 2007
พรรคสังคมประชาธิปไตยแห่งคอซอวอ

พรรคสังคมประชาธิปไตยแห่งคอซอวอ (PSD) เป็นพรรคการเมืองในประเทศคอซอวอ ก่อตั้งเมื่อวันที่ 10 กุมภาพันธ์ ค.ศ. 1990 มีอุดมการณ์ทางการเมืองแบบซ้ายกลาง
ลูทวิช แอร์ฮาร์ท

ลูทวิช วิลเฮ็ล์ม แอร์ฮาร์ท  เป็นรัฐบุรุษชาวเยอรมัน รัฐมนตรีว่าการกระทรวงเศรษฐกิจคนแรก และนายกรัฐมนตรีคนที่สองของเยอรมนีตะวันตก 
แอร์ฮาร์ทเป็นผู้เชื่อในระบบเศรษฐกิจแบบอิสรนิยม ในสมัยที่เขาดำรงตำแหน่งรัฐมนตรีว่าการกระทรวงเศรษฐกิจภายใต้นายกรัฐมนตรีค็อนราท อาเดอเนาเออร์ ถือเป็นผู้นำการปฏิรูปและการฟื้นฟูเศรษฐกิจเยอรมนีตะวันตกหลังสงคราม จนทำให้เกิดปรากฎการที่เรียกว่า "ปาฏิหาริย์ทางเศรษฐกิจ"  เขาส่งเสริมแนวคิดเศรษฐกิจการตลาดเพื่อสังคม  ซึ่งกลายเป็นรากฐานของนโยบายเศรษฐกิจของเยอรมนีจนถึงศตวรรษปัจจุบัน ส่งผลให้เขาได้รับความนิยมจากประชาชนอย่างรวดเร็ว
เมื่อแอร์ฮาร์ทได้รับเลือกเป็นนายกรัฐมนตรีในปี 1963 เขาไม่ค่อยได้รับการสนับสนุนจากอาเดอเนาเออร์ผู้ซึ่งยังเป็นหัวหน้าพรรค เขาไม่สามารถสร้างความมั่นใจแก่ประชาชนในการแก้ปัญหางบประมาณขาดดุล และในการดำเนินนโยบายต่างประเทศ ด้วยเหตุนี้ความนิยมของเขาจึงตกต่ำ เขาลาออกจากนายกรัฐมนตรีในเดือนพฤศจิกายน 1966
ยิสราเอล ฟรายด์แมน

ยิสราเอล ฟรายด์แมน
ยิสราเอล ฟรายด์แมน (8 กุมภาพันธ์ ค.ศ. 1923 – 1 พฤษภาคม ค.ศ. 2017) รู้จักกันในนาน ปรัสกานเนอร์ เรบบี้ เป็นวิทยากรในวิทยาลัยเทลอาวีฟ ประเทศอิสราเอล เสียชีวิตเมื่อวันที่ 1 พฤษภาคม ค.ศ. 2017 ด้วยวัย 93 ปี
เพเทอร์ โฟเกิล (ศิลปิน)

เพเทอร์ โฟเกิล (9 มีนาคม ค.ศ. 1937 – 8 พฤษภาคม ค.ศ. 2017) เป็นศิลปินชาวเยอรมัน รู้จักกันในงานประติมากรรมอิเล็กทรอนิกส์และศิลปะเสียง
ชีวิต.
เพเทอร์จบวิชาฟิสิกส์ และก่อนที่จะเป็นศิลปิน เขาได้ทำงานในการวิจัยทางการแพทย์และนิยันตศาสตร์ (cybernetics)
โฟเกิลเสียชีวิตเมื่อวันที่ 8 พฤษภาคม ค.ศ. 2017 ด้วยวัย 80 ปี
ตำบลสว่างแดนดิน

สว่างแดนดิน เป็นตำบลหนึ่งในอำเภอสว่างแดนดิน จังหวัดสกลนคร โดยเป็นที่ตั้งศูนย์ราชการประจำอำเภอและศูนย์กลางเศรษฐกิจชุมชน องค์กรปกครองส่วนท้องถิ่นที่ดูแลพื้นที่ตำบลสว่างแดนดิน ได้แก่ เทศบาลตำบลสว่างแดนดิน และองค์การบริหารส่วนตำบลสว่างแดนดิน
ภูมิศาสตร์.
ตำบลสว่างแดนดินตั้งอยู่ทางทิศตะวันตกของจังหวัดสกลนคร มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
"สุขาภิบาลสว่างแดนดิน"ก่อตั้งเมื่อวันที่ 31 สิงหาคม พ.ศ. 2498 โดยครอบคลุมพื้นที่บางส่วนตำบลสว่างแดนดิน อำเภอสว่างแดนดิน จังหวัดสกลนคร ต่อมาได้มีการประกาศจัดตั้ง "สภาตำบลสว่างแดนดิน" เมื่อวันที่ 5 กรกฎาคม พ.ศ. 2516 จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลสว่างแดนดินเป็น "องค์การบริหารส่วนตำบลสว่างแดนดิน" และปี พ.ศ. 2542 กระทรวงมหาดไทยได้ประกาศเปลี่ยนแปลงฐานะสุขาภิบาลสว่างแดนดินเป็น "เทศบาลตำบลสว่างแดนดิน"
การปกครอง.
หมู่บ้าน.
ตำบลสว่างแดนดินแบ่งเขตการปกครองออกเป็น 27 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลสว่างแดนดินอยู่ในการดูแลขององค์กรปกครองส่วนท้องถิ่น 2 แห่ง ได้แก่
กระทรวงการสงครามสหรัฐ

กระทรวงการสงครามสหรัฐ  เป็นหน่วยงานการต่างประเทศทางทหารสหรัฐ ก่อตั้งเมื่อปี ค.ศ. 1789 ในช่วงแรกมีความรับผิดชอบเหนือกองทัพสหรัฐทั้งปวง (เทียบเท่ากระทรวงกลาโหมในปัจจุบัน) ต่อมามีการแยกความรับผิดชอบกำลังทางเรือออกไปตั้งเป็นทบวงทหารเรือในปี 1798 และต่อมามีการแยกความรับผิดชอบกำลังทางอากาศออกไปตั้งเป็นทบวงทหารอากาศในปี 1947 ท้ายที่สุด กระทรวงการสงครามซึ่งเหลือแค่กำลังทางบกจึงถูกลดสถานะเป็นทบวงทหารบก และมีการสถาปนากระทรวงกลาโหมในปีเดียวกัน
รัฐมนตรีว่าการกระทรวงการสงคราม มีหน้าที่รับผิดชอบด้านเงินทุน, การซื้ออุปกรณ์ และมีบทบาทเล็กน้อยในการกำกับกิจการทางทหารไปยังภาคการสงครามตลอดการดำรงวาระอยู่
อาเมรีกานา (รัฐเซาเปาลู)

อาเมรีกานา  เป็นเทศบาลในรัฐเซาเปาลู ประเทศบราซิล มีประชากร 229,322 คน (ค.ศ. 2015) มีพื้นที่ 133.91 ตร.กม. พื้นที่ตั้งถิ่นฐานเดิมพัฒนาขึ้นรอบสถานีรถไฟ ก่อตั้งในปี ค.ศ. 1875 และมีการพัฒนาโรงงานทอผ้าฝ้ายใกล้กับฟาร์ม ชื่อเมืองเนื่องจากการตั้งถิ่นฐานของชาวอเมริกันจากรัฐฝ่ายใต้ที่อพยพเข้าไปภายหลังแพ้สงครามกลางเมืองอเมริกา
การผลิตภาพยนตร์

การผลิตภาพยนตร์, การทำภาพยนตร์ หรือ การสร้างภาพยนตร์  เป็นกระบวนการในการผลิตภาพยนตร์ ที่อาจแยกออกเป็นหลายขั้นตอนอย่าง เรื่องราวเบื้องต้น แนวคิด หรือการดำเนินการผ่านขั้นตอนเขียนบท คัดเลือกนักแสดง ถ่ายทำ บันทึกเสียง และการผลิตซ้ำ การตัดต่อ และการฉายผลงานที่เสร็จสิ้นก่อนฉายให้ผู้ชม และจัดแสดง การผลิตภาพยนตร์มีเกิดขึ้นในที่ต่าง ๆ ของโลก ที่แตกต่างกันทั้งทางด้านเศรษฐกิจ สังคม บริบททางการเมือง และการใช้เทคโนโลยีที่หลากหลายและเทคนิคภาพยนตร์ โดยทั่วไปแล้วการผลิตภาพยนตร์จะมีผู้เกี่ยวข้องจำนวนมาก และอาจใช้เวลาหลายเดือนถึงหลายปีจนกว่าจะเสร็จ
ขั้นตอนการสร้าง.
การผลิตภาพยนตร์ประกอบด้วย 5 ขั้นตอนสำคัญดังนี้
ยุทธการที่เซอด็อง (ค.ศ. 1940)

ยุทธการที่เซอด็อง  หรือ ยุทธการที่เซอด็องครั้งที่สอง (12-15 พฤษภาคม ค.ศ. 1940) เป็นการสู้รบของสงครามโลกครั้งที่สองในช่วงยุทธการที่ฝรั่งเศส การรบเป็นส่วนหนึ่งของแผนปฏิบัติการของกองทัพเวร์มัคท์ในรหัสนามว่า ฟัลล์ เกลบ์(กรณีเหลือง)จากการรุกรานผ่านบริเวณเทือกเขาป่าหนาทึบอาร์แดนเพื่อทำการโอบล้อมกองทัพฝ่ายสัมพันธมิตรในเบลเยียมและทางตะวันตกเฉียงเหนือของฝรั่งเศส กองทัพเยอรมันกลุ่มเอได้ข้ามแม่น้ำเมิซด้วยความมุ่งหมายที่จะเข้ายึดเซอด็อง และผลักดันไปยังชายหาดช่องแคบอังกฤษ เพื่อทำการดักล้อมกองทัพฝ่ายสัมพันธมิตรที่กำลังเคลื่อนทัพไปยังฝั่งตะวันออกในการเข้าสู่เบลเยียมซึ่งเป็นส่วนหนึ่งของแผนการทางยุทธศาสตร์คือแผนดิล
เมืองเซอด็องตั้งอยู่บนฝั่งตะวันออกของแม่น้ำเมิซ การเข้ายึดครองนั้นจะทำให้เยอรมันใช้เป็นฐานทัพที่จะเข้ายึดสะพานเมิซและข้ามแม่น้ำ ถ้าหากทำสำเร็จ กองพลเยอรมันก็จะสามารถรุกก้าวข้ามเขตชนบทฝรั่งเศสที่เปิดและไร้การป้องกันนอกเหนือจากเซอด็องและช่องแคบอังกฤษ ในวันที่ 12 พฤษภาคม เซอด็องได้ถูกยึดครองโดยปราศจากการต่อต้าน ในวันรุ่งขึ้น เยอรมันได้เอาชนะฝ่ายป้องกันของฝรั่งเศสบริเวณรอบๆของเซอด็อง ฝั่งตะวันออกของแม่น้ำเมิซ นี่คือความสำเร็จของลุฟท์วัฟเฟอ ด้วยผลมาจากการทิ้งระเบิดของเยอรมันและขวัญกำลังใจตกต่ำลง ทำให้ฝ่ายป้องกันของฝรั่งเศสไม่สามารถป้องกันได้อีกต่อไป เยอรมันได้เข้ายึดสะพานข้ามแม่น้ำเมิซที่เซอด็อง ส่งผลให้กองทหารรวมทั้งยานเกราะเยอรมันสามารถก้าวข้ามแม่น้ำได้สำเร็จ เมื่อวันที่ 14 พฤษภาคม กองทัพอากาศฝ่ายสัมพันธมิตร กองทัพอากาศหลวงอังกฤษ และกองทัพอากาศฝรั่งเศส พยายามทำลายสะพานและป้องกันไม่ให้มีการเสริมกำลังของเยอรมันไปยังฝั่งตะวันตก ลุฟท์วัฟเฟอได้ทำการป้องกันไม่ให้พวกเขาทำเช่นนั้น ในการรบทางอากาศขนาดใหญ่ ฝ่ายสัมพันธมิตรได้รับความสูญเสียมากมายซึ่งส่งผลทำให้การทิ้งระเบิดทางยุทธศาสตร์ของฝ่ายสัมพันธมิตรได้หมดลงในช่วงการทัพ
การก้าวข้ามแม่น้ำเมิซได้ช่วยทำให้เยอรมันสามารถทำลายยุทธศาสตร์เชิงลึก หรือแนวหลังไร้การป้องกัน แนวรบของฝ่ายสัมพันธมิตรและการรุกสู่ช่องแคบอังกฤษโดยไร้การต่อต้าน ฝรั่งเศสได้พยายามที่จะเปิดการโจมตีตอบโต้กลับต่อกรกับเยอรมันที่หัวสะพานที่ยึดครอง ตั้งแต่วันที่ 15 - 17 พฤษภาคม แต่การรุกรานนั้นทำให้เกิดความล่าช้าและสับสน ห้าวันหลังจากการรวบรวมพลที่หัวสะพานที่เซอด็อง เมื่อวันที่ 20 พฤษภาคม กองทัพเยอรมันสามารถเคลื่อนทัพมาถึงช่องแคบอังกฤษ ด้วยชัยชนะที่เซอด็องนั้นเป็นการบรรลุเป้าหมายของปฏิบัติการฟัลล์ เกลบ์(กรณีเหลือง)และโอบล้อมกองทัพฝ่ายสัมพันธมิตรที่แข็งแกร่งที่สุด รวมทั้งกองทัพต่างแดนบริติช (British Expeditionary Forces หรือ B.E.F.) ผลลัพธ์การรบได้ทำลายส่วนที่เหลือของกองทัพฝรั่งเศสที่เป็นกองทัพที่มีประสิทธิภาพในการรบ,และได้ทำการขับไล่กองทัพอังกฤษออกจากทวีปยุโรปแผ่นดินใหญ่ ได้นำไปสู่ความพ่ายแพ้ของฝรั่งเศสในเดือนมิถุนายน ค.ศ. 1940 การรบที่เซอด็องนั้นได้แสดงให้เห็นการล่มสลายของฝรั่งเศส
วรรณกรรมล้อ

วรรณกรรมล้อ (Parody) เป็นชิ้นงานที่สร้างขึ้นเพื่อเลียนแบบ ล้อเลียน หรือออกความเห็นต่อชิ้นงานดั้งเดิม ประเด็น ผู้เขียน รูปแบบ หรือเป้าหมายอื่น ๆ โดยจะเป็นการเลียนแบบเชิงเสียดสีหรือแฝงนัย นักทฤษฎี ลินดา ฮัตเชียน ให้ความหมายว่า "วรรณกรรมล้อ คือการเลียนแบบ แต่ไม่จำเป็นต้องเป็นการล้อเลียนข้อความเสมอไป" นักวิจารณ์อีกท่านหนึ่ง ไซมอน เด็นทิธ นิยามวรรณกรรมล้อว่า "การประกอบกิจใด ๆ เชิงวัฒนธรรมที่เลียนแบบ พาดพิงอีกผลงานหรือการประกอบกิจหนึ่งอย่างมีศิลปะ" วรรณกรรมล้อพบได้ในศิลปะหรือวัฒนธรรม รวมถึง วรรณกรรม ดนตรี (แม้ว่าก่อนหน้านี้ "วรรณกรรมล้อ" ในดนตรีจะมีความหมายแตกต่างออกไป) แอนิเมชัน วิดีโอเกม และภาพยนตร์
นักเขียนและนักวิจารณ์ จอห์น โกรส สังเกตในหนังสือ Oxford Book of Parodies ของเขาว่าวรรณกรรมล้อดูจะเฟื่องฟูในดินแดนระหว่าง แพสติช ("ผลงานอีกแบบของศิลปิน โดยไม่มีเนื้อหาเสียดสี") และ เบอร์เลสก์ (ซึ่งหลอกเกี่ยวกับชิ้นงานวรรณกรรมชั้นสูงและดัดแปลงให้ดูต่ำลง) ขณะเดียวกับ หนังสือ "Encyclopédie" ของเดอนี ดีเดอโร แยกความแตกต่างระหว่างวรรณกรรมล้อกับเบอร์เลสก์ว่า "วรรณกรรมล้อที่ดีคือการขบขันที่ทำให้บุคคลที่มีสติปัญญาเฉลียวฉลาดและไร้มลทินรู้สึกสนุกสนานได้ ส่วนเบอร์เลสก์เป็นการเล่นตลกร้ายที่ทำให้คนรู้สึกพอใจเท่านั้น" จากประวัติศาสตร์ เมื่อสูตรสำเร็จเริ่มน่าเบื่อ อย่างเช่นในกรณีละครประโลมโลกเกี่ยวกับศีลธรรมในยุค 1910 ยังคงเป็นได้แค่วรรณกรรมล้อ ดังที่เรื่องสั้นของบัสเตอร์ คีตันเคยล้อเลียนไว้
แบลนช์ คอบบ์

แบลนช์ อาร์ริงตัน คอบบ์ (8 กันยายน พ.ศ. 2443 – 1 พฤษภาคม พ.ศ. 2558) เป็นชาวอเมริกันที่มีอายุมากกว่า 110 ปี ในตอนที่เธอเสียชีวิต เธอเป็นบุคคลที่มีอายุมากที่สุดในโลกเป็นอันดับ 7 และเป็นบุคคลที่มีอายุมากที่สุดตลอดกาลอันดับที่ 50 เธอเสียชีวิตเมื่อวันที่ 1 พฤษภาคม พ.ศ. 2558 ด้วยอายุ 114 ปี
แบดซ์ (วงดนตรี)

แบดซ์ (อังกฤษ: Badz) เป็นวงดนตรีร็อคหญิงล้วน ภายใต้สังกัด จีโนม เร็คคอร์ด (ในเครือ อาร์เอส) เจ้าของเพลงฮิต "ไม่ขอเป็นคนสุดท้าย"
ประวัติ.
การรวมตัวกันตั้งวงดนตรีหญิงทริโอ ในนามของ BADZ มี ฝาแฝดอย่าง “พลอย ธัญญา จันทร์โอชา” และ “น้องเพลิน นิฏฐา จันทร์โอชา” โดยสาวเพลินรับหน้าที่เล่นเบส พลอยเล่นกีตาร์ และ ได้ นิค นิติญา อ่ำสกุล ร้องนำ แนวดนตรีและแฟชั่นการแต่งตัวที่มีกลิ่นอาย­ของความเป็นพังก์อยู่นิดๆ
เริ่มมีผลงานเพลงชุดแรกและชุดเดียวกับทางค่าย จีโนม เร็คคอร์ด ในเครือของบริษัท อาร์เอส โปรโมชั่น เมื่อปี พ.ศ. 2549 โดยใช้ชื่อชุดว่า "Badz" โดยที่มาของชื่อวง แบดซ์ หมายถึงผู้หญิงซ่าๆ อันมีที่มาจากบุคลิกกวนๆ สนุกสนาน รวมไปถึงการแต่งตัวซึ่งเน้นสีขาวและดำเป็นหลัก โดยแนวเพลงในอัลบั้มเป็นแบบป็อปร็อค แต่เพิ่มสีสันให้โดดเด่นด้วยการผสมกลิ่นของดนตรีแนวพังก์เข้าไป ดูแลการทำงานอัลบั้มนี้โดย ปอนด์ - ธนา ลวสุต
เปิดตัวด้วยเพลงจังหวัสนุกๆ เพลง "อยากเจอเธอเหลือเกิน" แต่เพลงที่ทำให้เป็นที่รู้จักคือ "ไม่ขอเป็นคนสุดท้าย"
สมาชิก.
แบดซ์ (Badz) ประกอบสมาชิกทั้งหมด 3 คนด้วยกันคือ นิค - นิติญา อ่ำสกุล (ร้องนำ) ซึ่งผ่านการประกวดร้องเพลงและได้รับรางวัลจากเวที สตาร์ ชาเลนจ์ ปี 2003, พลอย - ธัญญา จันทร์โอชา (กีตาร์) และ เพลิน - นิฏฐา จันทร์โอชา (เบส) สองพี่น้องฝาแฝดเป็นบุตรีของ ฯพณฯ พลเอกประยุทธ์ จันทร์โอชา อดีตผู้บัญชาการทหารบก อดีตหัวหน้าคณะรักษาความสงบแห่งชาติ อดีตนายกรัฐมนตรี อดีตรัฐมนตรีว่าการกระทรวงกลาโหม และ องคมนตรี คนปัจจุบัน
งานสีเขียว

งานสีเขียว  เป็นส่วนหนึ่งของแนวคิดเศรษฐกิจที่คำนึงถึงสิ่งแวดล้อม (โปรดดู เศรษฐกิจสีเขียว) งานสีเขียวคืองานที่เกี่ยวข้องโดยตรงกับการอนุรักษ์และฟื้นฟูทรัพยากรธรรมชาติและสิ่งแวดล้อม หรือเกี่ยวข้องทางอ้อมด้วยการไม่สร้างมลพิษให้เกิดการปนเปื้อนหรือเป็นงานที่ใช้พลังงานสะอาด เป็นต้น
อรรถาธิบาย.
โครงการสิ่งแวดล้อมแห่งสหประชาชาติให้คำจำกัดความงานสีเขียวว่า “เป็นงานในภาคเกษตรกรรม การผลิต วิจัยและพัฒนา บริหารจัดการ บริการและกิจกรรมซึ่งส่งเสริมการอนุรักษ์และการฟื้นฟูธรรมชาติ โดยเฉพาะอย่างยิ่งงานซึ่งช่วยปกป้องระบบนิเวศน์และความหลากหลายทางชีวภาพ ลดการใช้พลังงาน วัตถุดิบ และการใช้น้ำผ่านการวางยุทธศาสตร์เพื่อความคุ้มค่า หยุดการปล่อยก๊าซคาร์บอนไดออกไซด์ในระบบเศรษฐกิจ ลดหรือหยุดการสร้างของเสียและมลพิษ” (โครงการสิ่งแวดล้อมแห่งสหประชาชาติ) นอกจากนี้งานสีเขียวยังจัดเป็นหนึ่งในบรรดา “งานที่มีคุณค่า” (decent work) ตามการนิยามที่เสนอโดยองค์การแรงงานระหว่างประเทศ (International Labour Organisation : ILO) อีกด้วย
สำนักงานสถิติแรงงานแห่งสหรัฐอเมริกาได้ทำการศึกษาเกี่ยวกับงานสีเขียวและได้ตีพิมพ์คำจำกัดความและการแบ่งประเภทงานสีเขียวอย่างละเอียดในปี พ.ศ. 2553 โดยระบุว่างานสีเขียวคือหนึ่งในงานสองประเภทระหว่างงานในธุรกิจซึ่งการผลิตสินค้าหรือการให้บริการส่งผลดีต่อสิ่งแวดล้อมหรืออนุรักษ์ทรัพยากรธรรมชาติ โดยสินค้าและบริการเหล่านี้จำหน่ายให้กับผู้บริโภค รวมถึงการวิจัยและพัฒนา การติดตั้ง และการบริการบำรุงรักษา หรืองานที่คนงานต้องทำให้กระบวนการทำงานเป็นมิตรกับสิ่งแวดล้อมหรือใช้ทรัพยากรธรรมชาติน้อยลง รวมถึงการใช้และการเผยแพร่ความรู้เกี่ยวกับเครื่องมือและวิธีการที่ลดผลกระทบต่อสิ่งแวดล้อม งานทั้งสองประเภทแบ่งออกเป็นห้ากลุ่มที่จะทำให้งานนั้นเป็นงานสีเขียว ดังนี้ (สำนักงานจัดพิมพ์แห่งสหรัฐอเมริกา)
ตัวอย่างการนำไปใช้ในประเทศไทย.
ปัจจุบันในประเทศไทย บรรษัทและภาคธุรกิจหลายแห่งได้หันมาให้ความสนใจในเรื่องงานสีเขียวมากยิ่งขึ้น โดยเฉพาะอย่างยิ่งอุตสาหกรรมที่ส่งผลกระทบต่อสิ่งแวดล้อมขนาดใหญ่จำพวกอุตสาหกรรมผลิตกระดาษ หรือ อุตสาหกรรมปูนซีเมนต์ เป็นต้น โดยบริษัทเหล่านี้ได้หันมาแสดงความรับผิดชอบต่อสังคมด้วยการสร้างงานสีเขียว ไม่ว่าจะเป็นการปลูกต้นไม้ทดแทน หรือ การตั้งโรงงานที่สร้างผลกระทบต่อสิ่งแวดล้อมในบริเวณใกล้เคียงให้น้อยที่สุดเท่าที่จะทำได้ อย่างไรก็ตาม มีบ่อยครั้งที่กิจกรรมเหล่านี้ได้ถูกกระทำขึ้นเพื่อเป็น “พิธีกรรม” อย่างหนึ่งในการแสดงความรับผิดชอบต่อสังคมมากกว่ามีเป้าหมายเพื่อสร้างงานสีเขียวอย่างจริงจัง ยกตัวอย่างเช่น การจัดกิจกรรมเก็บขยะริมชายทะเลของบริษัทที่อาจไม่ได้มีที่ตั้งโรงงานติดชายทะเล หรือ ไม่ได้ดำเนินกิจกรรมเกี่ยวข้องกับทะเล เป็นต้น ฉะนั้น กระแสงานสีเขียวในประเทศไทยแม้จะมีพลังที่ทำให้บรรดาธุรกิจต่างๆต้องหันมาพิจารณาผลกระทบ และความรับผิดชอบต่อสังคม และสิ่งแวดล้อมมากขึ้น แต่บางครั้งก็อาจมิได้ช่วยแก้ไขสภาพปัญหาได้อย่างจริงจัง และยั่งยืนได้เสมอไป
นโยบายของรัฐบาลไทยที่มุ่งส่งเสริมอาชีพสีเขียว เช่น สมัยรัฐบาลอภิสิทธิ์ เวชชาชีวะ มีนโยบายแรงงานที่พยายามสร้างมาตรฐานการจ้างงาน และระบบประกันสวัสดิการทางสังคมให้กับแรงงาน และสร้างความร่วมมือในการคุ้มครองแรงงานที่ต้องไปทำงานในต่างประเทศ ต่อมาในสมัยรัฐบาลนางสาวยิ่งลักษณ์ ชินวัตร ก็ได้มีนโยบายที่ส่งเสริมอาชีพสีเขียวเช่นกัน คือ การสร้างช่องทางในการเข้าถึงข้อมูลด้านแรงงาน การคุ้มครองสวัสดิภาพและความปลอดภัยของแรงงาน พัฒนาแรงงานที่ไร้ฝีมือและกึ่งฝีมือ (non-skilled labor and semi-skilled labor) ทั้งในด้านภาครัฐและเอกชน และเตรียมพร้อมสำหรับการเคลื่อนไหวของแรงงานหลังการเปิดประชาคมอาเซียนในปี พ.ศ. 2558
วอลเลย์บอลหญิงในโอลิมปิกรอบคัดเลือกระดับโลกและโซนเอเชีย 2004

วอลเลย์บอลในโอลิมปิกรอบคัดเลือก ระดับโลกและโซนเอเชีย 2004  เป็นการแข่งขันวอลเลย์บอลเพื่อคัดเลือกทีมที่ได้อันดับ 1-3 ทีมแรกและทีมจากเอเชียที่อันดับดีที่สุด 1 ทีม (นอกเหนือจากทีม 3 อันดับแรก) เพื่อเข้าแข่งขันโอลิมปิกฤดูร้อน 2004
การตัดสิน.
ระบบการแข่งขันเป็นแบบพบกันหมด แล้วตัดสินจากคะแนนรวมทั้งหมด
รางวัล.
 (RUS)
 (JPN)
 (RUS)
 (RUS)
 (JPN)
 (JPN)
 (JPN)
มอริซ แฟลนากัน

เซอร์มอริซ แฟลนากัน (17 ตุลาคม พ.ศ. 2471 – 7 พฤษภาคม พ.ศ. 2558) เป็นผู้ก่อตั้งเอมิเรตส์แอร์ไลน์ และเป็นรองประธานกรรมการบริษัทเดอะเอมิเรตส์กรุ๊ป
เขาเสียชีวิตเมื่อวันที่ 7 พฤษภาคม พ.ศ. 2558 ในบ้านของเขาที่กรุงลอนดอน โดยสาเหตุธรรมชาติ ด้วยอายุ 86 ปี
บิลล์ เอลเลอร์ริงตัน

วิลเลียม "บิลล์" เอลเลอร์ริงตัน (30 มิถุนายน พ.ศ. 2466 – 4 เมษายน พ.ศ. 2558) เป็นนักฟุตบอลชาวอังกฤษ ผู้ที่เคยลงเล่นให้กับฟุตบอลทีมชาติอังกฤษ 2 ครั้ง และอังกฤษ บี 1 ครั้ง และเขายังใช้เวลาค้าแข้งส่วนใหญ่กับสโมสรฟุตบอลเซาแธมป์ตัน ในตำแหน่งกองหลัง
พ่อของเขาซึ่งมีชื่อว่า บิลล์ เหมือนกัน ยังเป็นนักฟุตบอลของสโมสรฟุตบอลมิดเดิลส์โบโรและสโมสรฟุตบอลเนลสัน ในตำแหน่งกองหลังด้วย
เคอนิกเส็กก์ ซีซีเอ็กซ์

เคอนิกเส็กก์ ซีซีเอ็กซ์  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เปิดตัวครั้งแรกในงานเจนีวามอเตอร์โชว์ ค.ศ. 2006 
ซีซีเอ็กซ์ เป็นโปรเจกต์ที่ทางบริษัทต้องการวางขายสู่ตลาดระดับโลก จึงมีการออกแบบตัวรถตามกฎหมายสากลทั้งเรื่องระบบความปลอดภัยและอัตราการปล่อยคาร์บอนไดออกไซด์กับสิ่งแวดล้อม โดยได้ใช้เครื่องยนต์ใหม่ ซึ่งเดิมใช้เครื่องยนต์ 4.7 ลิตร V8 ของฟอร์ด เปลี่ยนเป็นเครื่องขนาด 4.7 ลิตร V8 ซูเปอร์ชาร์จ ทวิน ของเคอนิกเส็กก์ ซึ่งสามารถให้แรงม้าได้ถึง 795 ตัว (806 PS; 593 kW) และแรงบิดสูงสุดที่ 920 นิวตัน·เมตร (679 ปอนด์·ฟุต) เมื่อใช้กับน้ำมันเบนซิน 91 จนในที่สุดซีซีเอ็กซ์ก็สามารถเจาะเข้าสู่ตลาดสหรัฐอเมริกาได้สำเร็จ ยิ่งไปกว่านี้รถยังได้รับรางวัล รถกรีนเอ็กโซติกที่ดีที่สุด (Best Performing Green Exotic) จากนิตยสารดูปองต์รีจิสทรี (duPont Registry) และรางวัลหนึ่งในสิบรถที่สวยที่สุดจากนิตยสารฟอบส์
ชื่อของ "ซีซีเอ็กซ์" เป็นตัวย่อของ "Competition Coupé X" โดย X หมายถึง การเฉลิมฉลอง 10 ปี (X ในตัวเลขโรมันหมายถึง 10) ของการออกรถคันแรกของบริษัท คือรุ่น ซีซี
พรรคชาติสกอต

พรรคชาติสกอต  เป็นพรรคการเมืองชาตินิยมสกอตและสังคม-ประชาธิปไตยในประเทศสกอตแลนด์ พรรคฯ สนับสนุนและรณรงค์เรียกร้องเอกราชของสกอตแลนด์ เป็นพรรคการเมืองใหญ่สุดอันดับสามตามสมาชิกภาพในสหราชอาณาจักร รองจากพรรคแรงงานและพรรคอนุรักษนิยม และเป็นพรรคใหญ่สุดในประเทศสกอตแลนด์ จำนวนสมาชิกของพรรคฯ มีมากกว่าสี่เท่าของจำนวนสมาชิกพรรคอนุรักษนิยมสกอต แรงงานสกอตและเสรีประชาธิปไตยสกอตรวมกัน หัวหน้าพรรคชาติสกอตคนปัจจุบันคือฮัมซา ยูซาฟ ซึ่งเข้ามาแทนที่นิโคลา สเตอร์เจียน หลังจากการเลือกตั้งหัวหน้าพรรคในเดือนมีนาคม ค.ศ. 2023
พรรคฯ ก่อตั้งในปี 2477 จากการวมพรรคชาติสกอตแลนด์ (National Party of Scotland) และพรรคชาวสกอต (Scottish Party) มีผู้แทนในรัฐสภาอย่างต่อเนื่องนับแต่วินนี อีวิง (Winnie Ewing) ชนะการเลือกตั้งซ่อมแฮมิลตันปี 2510 เมื่อมีรัฐสภาสกอตในปี 2542 พรรคฯ กลายเป็นพรรคการเมืองใหญ่สุดอันดับสอง โดยเป็นพรรคฝ่ายค้านอยู่สองสมัย พรรคฯ เถลิงอำนาจในการเลือกตั้งทั่วไปปี 2550 ตั้งรัฐบาลเสียงข้างน้อย ก่อนชนะการเลือกตั้งปี 2554 หลังจากนั้น พรรคฯ ตั้งรัฐบาลเสียงข้างมากครั้งแรกของประเทศสกอตแลนด์
ในปี 2558 พรรคฯ เป็นพรรคการเมืองใหญ่สุดในแง่สมาชิกภาพ สมาชิกรัฐสภาสกอต สมาชิกรัฐสภาและสมาชิกสภาท้องถิ่น โดยมีสมาชิกกว่า 115,000 คน สมาชิกรัฐสภาสกอต 64 คน สมาชิกรัฐสภา 55 คนและสมาชิกสภาท้องถิ่น 424 คน คิดรวมเป็น 2% ของประชากรชาวสกอตทั้งหมด ปัจจุบัน พรรคฯ ยังมี 2 ที่นั่งในรัฐสภายุโรป ซึ่งอยู่ในกลุ่มเดอะกรีน/พันธมิตรเสรียุโรป (Greens/EFA) พรรคฯ เป็นสมาชิกของพันธมิตรเสรียุโรป
อนันต์ ดาบเพ็ชรธิกรณ์

อนันต์ ดาบเพ็ชรธิกรณ์ ชื่อเล่น ยักษ์ เดิมทีชื่อเล่น โน้ต เป็นมือกลองวงแคลช ปัจจุบันเป็นนักร้องนำวงเฉด
ประวัติ.
เกิด.
อนันต์เกิดเมื่อวันที่ 24 มกราคม พ.ศ. 2525 จบการศึกษาระดับมัธยมจาก โรงเรียนราชวินิตบางแก้ว ในพระบรมราชูปถัมภ์ และระดับอุดมศึกษาจาก จากคณะมนุษยศาสตร์สื่อสารมวลชน มหาวิทยาลัยรามคำแหง 
เข้าสู่วงการเพลง.
อนันต์และเพื่อนร่วมวงแคลชได้เข้าสู่วงการเพลงจากการประกวดฮอตเวฟมิวสิกอวอร์ดส์ ครั้งที่ 2 ในปี พ.ศ. 2540 ซึ่งขณะนั้นใช้ชื่อวงว่า "ลูซิเฟอร์" แต่ไม่ผ่านเข้ารอบชิงชนะเลิศ และกลับมาประกวดอีกครั้งในครั้งที่ 3 ปี พ.ศ. 2541 คราวนี้หลุดมาคว้ารองอันดับ 1 ได้สำเร็จ จึงเซ็นสัญญากับจีเอ็มเอ็ม แกรมมี่ ค่าย มอร์ มิวสิค และเปลี่ยนชื่อมาเป็น แคลช
ประสบอุบัติเหตุ.
อนันต์ประสบอุบัติเหตุรถมอเตอร์ไซค์พลิกคว่ำเมื่อวันที่ 26 กรกฎาคม พ.ศ. 2549 ระหว่างไปเล่นคอนเสิร์ตที่จังหวัดเชียงใหม่ ส่งผลให้ได้รับบาดเจ็บสาหัส ต้องเข้ารับการรักษากายภาพบำบัดเป็นเวลาหลายเดือน ทำให้วงแคลชต้องใช้ โอ๊ป - เพิ่มศักดิ์ พิสิษฐ์สังฆการ มาตีกลองไฟฟ้าแทนอนันต์ที่กำลังฟื้นฟูร่างกายในอัลบั้ม แครชชิง
แคลชยุบวง ยักษ์กับสุ่มไปทำวงเฉด.
หลังจากแคลชออกอัลบั้มมาถึง 7 อัลบั้ม แคลชได้ยุบวงไปในปี พ.ศ. 2554 จากการแยกทางของ ปรีติ บารมีอนันต์ นักร้องนำ ทำให้อนันต์และสุกฤษณ์ ศรีเปารยะ มือเบส ไปฟอร์มวงเฉดกับแบน, เล้ง และเหมี่ยว
ปี พ.ศ. 2559 ได้เปลี่ยนชื่อวงเป็นวง ทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน
ชีวิตส่วนตัว.
ชีวิตส่วนตัว ยักษ์คบหาดูใจกับแฟนสาวได้ 5 ปี จึงได้จดทะเบียนสมรสกันแบบเรียบง่าย ในวันที่ 18 พฤศจิกายน 2018 และมีลูกชาย 2 คน ชื่อน้องน่านฟ้า และ น้องเต็มฟ้า
อนันต์และเพื่อนร่วมวงแคลชยังได้เปิดร้านอาหารกึ่งผับชื่อแคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ จากวงไทยเทเนี่ยม
การผูกขาด

การผูกขาด  เกิดเมื่อบุคคลหรือวิสาหกิจหนึ่งเป็นผู้ผลิตรายเดียวของโภคภัณฑ์อย่างหนึ่ง (ต่างจากการผูกขาดการซื้อ (monopsony) ซึ่งเกี่ยวข้องกับการควบคุมตลาดเพื่อซื้อสินค้าและบริการของบุคคลหรือวิสาหกิจหนึ่ง และการผูกขาดโดยผู้ขายเพียงน้อยราย (oligopoly) ซึ่งประกอบด้วยบุคคลหรือวิสาหกิจไม่กี่รายครอบงำอุตสาหกรรมหนึ่ง) ฉะนั้น การผูกขาดจึงมีลักษณะขาดการแข่งขันทางเศรษฐกิจเพื่อผลิตสินค้าหรือบริการ ขาดสินค้าทดแทนที่อยู่รอดได้ และการมีราคาผูกขาดสูงเกินต้นทุนเพิ่มต่อหน่วยของสถานธุรกิจมาก ซึ่งนำสู่กำไรผูกขาดสูง กริยา "ผูกขาด" หมายถึง กระบวนการซึ่งบริษัทได้มาซึ่งความสามารถเพิ่มราคาหรือตัดคู่แข่ง ในทางเศรษฐศาสตร์ การผูกขาดเป็นผู้ขายรายเดียว ในวิชากฎหมาย การผูกขาด คือ สถานธุรกิจซึ่งมีอำนาจทางตลาดอย่างสำคัญ นั่นคือ อำนาจตั้งราคาสูงเกินจนทำให้ปริมาณส่วนเกินในสังคมต่ำลง แม้การผูกขาดอาจเป็นธุรกิจขนาดใหญ่ แต่ขนาดมิใช่ลักษณะของการผูกขาด ธุรกิจขนาดเล็กยังอาจมีอำนาจเพิ่มราคาในอุตสาหกรรม (หรือตลาด) ขนาดเล็กได้
การผูกขาดอาจเกิดขึ้นได้โดยสภาพเนื่องจากมีการแข่งขันจำกัด เพราะอุตสาหกรรมนั้นต้องใช้ทรัพยากรสูงและต้องมีราคาดำเนินการสูง (เช่น ระบบทางรถไฟ) ขณะที่บางคนเสนอว่าเทคโนโลยีได้เปลี่ยนแปลงสภาพของการแข่งขันทางเศรษฐกิจในทางที่โน้มเอียงให้เกิดภาวะผู้ชนะกินรวบมากขึ้น
เปาโรติส

เปาโรติส (ชื่อวิทยาศาสตร์: "Acoelorrhaphe wrightii") เป็นปาล์มชนิดเดียวในสกุล "Acoelorrhaphe" มีถิ่นกำเนิดในอเมริกากลาง, ตอนใต้ของเม็กซิโก, แคริบเบียน, โคลอมเบีย, บาฮามาส และตอนใต้ของรัฐฟลอริดา นิยมปลูกเป็นไม้ประดับ ชื่อสกุลของเปาโรติสมาจากภาษากรีก แปลว่า "ไม่มีราฟี"
เปาโรติสเป็นปาล์มกอ สูงได้ถึง 8 เมตร ลำต้นมีเส้นผ่านศูนย์กลาง 10 เซนติเมตร มีแผ่นใยคลุมและทางใบแห้งติดแน่น ใบรูปพัด ขอบใบจักเว้าลึกเกือบถึงสะดือ แผ่นใบกางเกือบครึ่งวงกลม กว้าง 80 เซนติเมตร ใต้ใบมีนวลสีขาว ก้านใบยาว 1 เมตร มีหนามที่ขอบก้าน ช่อดอกสมบูรณ์เพศ ออกระหว่างกาบใบ ยาว 1.2 เมตร ผลกลมขนาด 1.2 เซนติเมตร เมื่อสุกมีสีส้ม
เลฟ ลาร์เซิน

เลฟ ฮอลเกอร์ ลาร์เซิน (27 มกราคม พ.ศ. 2497 – 8 พฤษภาคม พ.ศ. 2558) เป็นนักการทูตของนอร์เวย์ประจำประเทศปากีสถาน เขาเสียชีวิตเมื่อวันที่ 8 พฤษภาคม พ.ศ. 2558 หลังจากที่เฮลิคอปเตอร์ตกบริเวณตอนเหนือของประเทศปากีสถาน ขณะกำลังเดินทางสู่อิสลามาบาด
อีฟ ไอ เวอร์ ยู

อีฟ ไอ เวอร์ ยู  คือ สตูดิโออัลบั้มเดี่ยวชุดที่สาม ของ "พัดชา เอนกอายุวัฒน์" ศิลปินไทยหญิง ออกวางจำหน่ายทั่วประเทศ เมื่อวันที่ 8 กันยายน พ.ศ. 2554 อัลบั้มนี้มีเพลงที่ได้รับความนิยม ได้แก่ เพลง "หนึ่งคนพิเศษ" , "รักตัวเองก็พอ"
ข้อมูลอัลบั้ม.
อัลบั้ม I Were You เป็นผลงานอัลบั้มเดี่ยวชุดที่ 3 ของ พัดชา เอนกอายุวัฒน์ เป็นอัลบั้มรวมซิงเกิลที่ผ่านมาตลอดเวลา 3 ปี มีทั้งหมด 6 เพลง จำหน่ายพร้อมกับดีวีดีคาราโอเกะ และรวมเรื่องสั้นจากปลายปากกาของพัดชา
รางวัลที่ได้รับ.
ในปี พ.ศ. 2555 พัดชา ได้รับการเสนอชื่อเข้าชิงรางวัล "ศิลปินหญิงเดี่ยวยอดเยี่ยม" จากงานประกาศรางวัลคนตรี สีสันอะวอร์ดส์ ครั้งที่ 24 ประจำปี 2554 จากอัลบั้มนี้ 
<br>
<br>
ทอม ยอร์ก

ทอมัส เอ็ดเวิร์ด "ทอม" ยอร์ก  เกิดเมื่อวันที่ 7 ตุลาคม ค.ศ. 1968 เป็นนักดนตรีและนักแต่งเพลงชาวอังกฤษ รู้จักดีในฐานะนักร้องนำวงเรดิโอเฮด เขาเป็นที่รู้จักในการใช้เสียงสูง (falsetto) รวมทั้งสามารถเล่นเครื่องดนตรีที่หลากหลาย ยอร์กจะเล่นกีตาร์และเปียโนเป็นหลัก นอกจากนี้ยังเล่นซินธิไซเซอร์ กีตาร์เบสและกลองชุดในช่วงยุค 1990 ยอร์กรู้จักดีในฐานะที่เป็นนักดนตรีร็อก หลังจากอัลบั้ม Kid A ในช่วงยุค 2000 ได้ขยายเป็นดนตรีในแนวอิเล็กทรอนิกส์
ยอร์กเกิดเมื่อปี 1968 ในนอร์แทมป์ตันเชอร์ ครอบครัวของเขาย้ายที่อยู่บ่อยก่อนที่จะมาอยู่ที่ ออกซฟอร์ดเชอร์ ยอร์กเรียนอยู่ที่โรงเรียนอาบิงดัน (Abingdon School) แล้วได้ก่อตั้งวงเรดิโอเฮดขึ้นมาพร้อมเพื่อนร่วมห้อง หลังจากที่เขาศึกษาด้านภาษาอังกฤษและวิจิตรศิลป์ที่มหาวิทยาลัยเอ็กซิเตอร์ เรดิโอเฮดได้เซ็นสัญญากับค่ายพาร์โลโฟน โดยมีชิงเกิลฮิตในช่วงแรกคือ "Creep" จนทำให้ยอร์กมีชื่อเสียงและ เรดิโอเฮด ได้รับคำวิจารณ์ด้วยดีและได้รับรางวัลทองคำขาวหลายครั้ง ยอร์กยังเป็นผู้บุกเบิกในการหาวิธีการจำหน่ายเพลง รวมทั้ง จ่ายตามที่อยากจ่าย (pay-what-you-want) และ บิตทอร์เรนต์
แบรนดี โรดส์

แบรนดี อเล็กซิส โรดส์ (Brandi Alexis Rhodes) เกิดวันที่ 23 มิถุนายน ค.ศ. 1983 เป็นผู้ประกาศบนเวทีและนางแบบชาวอเมริกัน อดีตโฆษกผู้ประกาศของดับเบิลยูดับเบิลยูอีในชื่อ อีเดน (Eden) และยังเป็นภรรยาของโคดี โรดส์
พระเจ้าสุริยวงศาธรรมิกราช

พระเจ้าสุริยวงศาธรรมิกราช หรือเจ้าสุริยะ พระราชโอรสองค์สุดท้องของพระเจ้าวรวงศาธรรมิกราชประสูติเมื่อ พ.ศ. 2156 หลังจากที่พระเชษฐาของพระองค์แย่งชิงราชสมบัติกัน นับแต่พระบัณฑิตโพธิศาละราชสวรรคต พระองค์ได้ซ่องสุมกำลังอยู่ในป่าเขตุภูเขาควายและได้ยกทัพเข้ามาตีเวียงจันทน์ ใน พ.ศ. 2181 (ค.ศ. 1638) และเป็นฝ่ายที่ยึดครองเวียงจันทน์ได้ และขึ้นครองราชย์ขณะที่พระชนม์ได้ 25 ชันษา
หลังจากขึ้นครองราชย์ได้ให้เจ้าชมพู พระเชษฐาไปอยู่เมืองเว้ในประเทศเวียดนาม เจ้าบุญชู พระเชษฐาอีกองค์หนึ่งออกผนวชตลอดชีวิต ส่วนพระโอรสของเจ้าไชยที่เป็นพระเชษฐาคือเจ้าปุให้ไปครองเมืองด่านซ้ายและเจ้าสร้อยให้ไปครองเมืองสะพือ พระองค์ครองราชย์สมบัติจนถึง พ.ศ. 2238 เป็นรัชกาลที่ยาวนานและสงบสุขรัชกาลหนึ่ง ในรัชสมัยของพระองค์มีชาวยุโรปเดินทางเข้ามาถึงล้านช้าง ดังที่ปรากฏในบันทึกของเจอร์ราด วาน วูสตอฟ จากประเทศเนเธอร์แลนด์ และบันทึกของบาทหลวงมาร์นี
พระองค์ได้มีการทำศึกสงครามครั้งใหญ่กับอาณาจักรอยุธยาอยู่หลายครั้ง และสุดท้ายล้านช้างเป็นฝ่ายชนะ ส่งผลให้อยุธยาสูญเสียเสบียงและกำลังพลไปอย่างมหาศาลกับการทำสงครามพ่ายแพ้ต่อล้านช้างซึ่งส่งผลให้อยุธยาบอบช้ำอย่างหนักไม่สามารถขยายอิทธิพลไปยังหัวเมืองอื่น ๆ ได้อีก อีกทั้งยังสูญเสียประเทศราชภายใต้อำนาจบางแห่งอีกด้วย นอกจากนี้ท่านยังนำทัพล้านช้างได้ไปตีเมืองพวนและกวาดต้อนไทพวนเข้ามาไว้ในเวียงจันทน์เป็นจำนวนมากที่สุดเท่าที่เคยมีมา อีกทั้งยังมีเมืองเชียงรุ่งเข้ามาสวามิภักดิ์ขอเป็นเมืองขึ้นกับท่านอีกด้วย
พระองค์ได้สั่งประหารเจ้าราชบุตร พระราชโอรสในข้อหาลักลอบเป็นชู้กับพระชายาของพระองค์ ทำให้เมื่อพระองค์สวรรคตจึงขาดรัชทายาทที่ชัดเจน มีแต่พระราชนัดดาที่ทรงพระเยาว์ ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของพระเจ้าสุริยวงศานำไปสู่การแยกอาณาจักรล้านช้างเป็น 3 อาณาจักรในที่สุด
พระองค์ทรงเป็น 1 ใน 4 วีรกษัตริย์หรือมหาราชของประเทศลาว เนื่องจากทรงรักษาเอกราชอาณาจักรลาวจากกรุงศรีอยุธยาได้
พระราชสันตติวงศ์.
ทรงมีราชบุตรราชธิดากับพระเทวี3องค์คือ 
นอกจากนี้ท่านยังมีพระธิดานามว่า หม่อมคำแล หรือมีอีกพระนามว่า นางคำ ซึ่งได้เสกสมรสกับเจ้าอินทกุมาร ซึ่งสืบเชื้อสายมาจากราชวงศ์เชียงรุ่ง ซึ่งได้อพยพเข้ามาพึ่งพระบรมโพธิสมภารของพระเจ้ากรุงล้านช้างเมื่อครั้งเสียเมืองเชียงรุ่งให้จีนฮ่อ มีบุตรร่วมกัน พระนามว่า เจ้าองค์คำ ซึ่งต่อมาได้เป็นกษัตริย์องค์ที่ 2 แห่งล้านช้างหลวงพระบางและเป็นเจ้าผู้ครองแคว้นเชียงใหม่ในภายหลัง
สหภาพอิสรชน

สหภาพอิสรชน  เป็นพรรคการเมืองในอินโดนีเซียซึ่งสนับสนุนอดีตรัฐมนตรีว่าการกระทรวงการคลัง ศรี มุลยานี อินดราวาตี พรรคนี้ก่อตั้งเมื่อ 2 พฤษภาคม พ.ศ. 2554 ในจาการ์ตาโดยนักกิจกรรมจากความสามัคคีแห่งประชาชนอินโดนีเซียเพื่อความยุติธรรม (Solidaritas Masyarakat Indonesia untuk Keadilan) พรรคนี้ต้องการสนับสนุนอินดราวาตีขึ้นเป็นประธานาธิบดีในพ.ศ. 2557 อย่างไรก็ตาม พรรคล้มเหลวในกระบวนการยืนยันที่กระทรวงกฏหมายและสิทธิมนุษยชน พรรคได้ยื่นอุทธรณ์ต่อศาลรัฐธรรมนูญ ซึ่งศาลได้มีคำตอบมาในวันที่ 4 สิงหาคม พ.ศ. 2554 ซึ่งศาลได้ให้พรรคปฏิบัติตามกฎหมายพรรคการเมืองให้มีตัวแทนทั้งใน 33 จังหวัด พรรคต้องรอถึง 22 สิงหาคม พ.ศ. 2554 จึงได้ตัวแทนครบทุกจังหวัด และได้ผ่านกระบวนการลงทะเบียนในวันที่ 22 กันยายน พ.ศ. 2554
หลวงชาตินักรบ (ศุข ชาตินักรบ)

พลเอก หลวงชาตินักรบ (ศุข ชาตินักรบ) เป็นอดีตรัฐมนตรีว่าการกระทรวงกลาโหมในรัฐบาลพันตรี ควง อภัยวงศ์ และรัฐบาลจอมพล ป. พิบูลสงคราม
ประวัติ.
พลเอก หลวงชาตินักรบ (ศุข ชาตินักรบ) จบการศึกษาจากโรงเรียนนายร้อยทหารบก แล้วเข้ารับราชการในกองทัพบก ขณะมียศเป็น พันตรี ได้รับพระราชทานบรรดาศักดิ์เป็น หลวงชาตินักรบ รับราชการมียศสูงสุดที่ พลโท
พ.ศ. 2490 พลโท หลวงชาตินักรบ (ศุข ชาตินักรบ) ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลพันตรี ควง อภัยวงศ์ และลาออกพร้อมคณะรัฐมนตรี พ.ศ. 2491 ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลพันตรี ควง อภัยวงศ์ แต่ก็ต้องลาออกในไม่มีเดือนถัดมาเนื่องจากคณะรัฐประหารบังคับให้ลาออกภายใน 24 ชั่วโมง ในเดือนเมษายน พ.ศ. 2491 ก็ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลของจอมพล ป. พิบูลสงคราม ก่อนจะพ้นจากตำแหน่งเพราะได้ประกาศใช้รัฐธรรมนูญแห่งราชอาณาจักรไทย (ฉบับถาวร) เมื่อวันที่ 23 มีนาคม พ.ศ. 2492
เคอนิกเส็กก์ อาเกียรา

เคอนิกเส็กก์ อาเกียรา  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เป็นรุ่นต่อของ ซีซีเอ็กซ์/ซีซีอาร์เอ็กซ์ คำว่า "อาเกียรา" เป็นคำกริยา (v.) ภาษาสวีเดน ซึ่งแปลว่า กระทำ หรือ ให้เกิดการกระทำ
อาเกียรา ได้รับการเสนอชื่อเป็น รถไฮเปอร์คาร์แห่งปี ค.ศ. 2010 (Hypercar of the Year in 2010) โดยนิตยสารท็อปเกียร์
ข้อมูลจำเพาะ.
เครื่องยนต์และระบบส่งกำลัง.
เดิมทางค่ายเคอนิกเส็กก์ได้มีการพัฒนาเครื่องยนต์ของบริษัทมาแทนที่เครื่องยนต์ 4.7 ลิตร V8 ของฟอร์ด ซึ่งได้นำไปใช้กับรุ่นซีซีเอ็กซ์เป็นครั้งแรก และต่อมาก็ได้พัฒนาเครื่องยนต์ต่อซึ่งมีความจุ 5.0 ลิตร ชนิด ทวิน-เทอร์โบ V8 ซึ่งสามารถให้กำลังได้ถึง 940 แรงม้า (701 กิโลวัตต์) ที่ 6900 รอบ/นาที และแรงบิดสูงสุดที่ 1,100 นิวตัน·เมตร (810 ปอนด์·ฟุต) ที่ 4000 รอบ/นาที โดยเครื่องยนต์มีน้ำหนักเพียง 197 กิโลกรัม (434 ปอนด์) สำหรับระบบส่งกำลัง ใช้เกียร์ดูอัลคลัทซ์แบบแพทเดิลชิฟท์ 7 จังหวะ (7-speed dual clutch with paddle shifters)
สมรรถนะภาพ.
อัตราเร่ง
ความเร็วสูงสุดสามารถทำได้มากกว่า 420 กม./ชม. (260 ไมล์/ชม.)
รุ่นย่อย.
อาเกียรา อาร์.
อาเกียรา อาร์ (Agera R) เปิดตัวในเดือนมีนาคม ค.ศ. 2011 ที่งานเจนีวามอเตอร์โชว์ อาเกียรา อาร์ ยังใช้เครื่องยนต์ 5.0 ลิตร (305 ลบ.นิ้ว) V8 ทวิน-เทอร์โบ แต่เพิ่มแรงม้าเป็น 1,124 ตัว (1,140 PS; 838 kW) สามารถทำอัตราเร่ง 0-100 กม./ชม. ได้ใน 2.8 วินาที และความเร็วสูงสุดที่ 418 กม./ชม. (260 ไมล์/ชม.) ทำให้เป็นรถที่เร็วที่สุดอันดับที่ 3 ของโลกประจำปี ค.ศ. 2014
อาเกียรา เอส.
ในปี ค.ศ. 2013 เคอนิกเส็กก์ ได้เปิดตัว โมเดล อาเกียรา เอส (Koenigsegg Agera S) 2014 สำหรับราคาขาย อาเกียรา เอส ได้ถูกขายที่สิงคโปร์ ในราคา 4.2 ล้านดอลลาร์ หรือเป็นเงินไทยราว 126 ล้านบาท
วัน:1.
เคอนิกเส็กก์ วัน:1 (Koenigsegg One:1) เปิดตัวครั้งแรกในเดือนมีนาคม ค.ศ. 2014 ที่งานเจนีวามอเตอร์โชว์ ซึ่งจะผลิตเพียง 6 คันนอกเหนือจากคันที่ใช้โชว์ในงาน โดยทั้งหมดได้ขายไปหมดแล้ว 
สำหรับเครื่องยนต์ยังคงใช้เครื่องยนต์ 5.0 ลิตร (305 ลบ.นิ้ว) V8 ทวิน-เทอร์โบเดิม แต่พัฒนาแรงม้าเป็น 1,341 ตัว (1,360 PS; 1,000 kW) ที่ 7500 รอบ/นาที และแรงบิด 1,371 นิวตัน·เมตร (1,011 ปอนด์·ฟุต) ที่ 6000 รอบ/นาที
ทากาชิ อูจิยามะ

ทากาชิ อูจิยามะ (โรมาจิ: "Uchiyama Takashi") นักมวยสากลอาชีพชาวญี่ปุ่น เป็นอดีตแชมป์โลกและซูเปอร์แชมป์สมาคมมวยโลก (WBA) ในรุ่นซูเปอร์เฟเธอร์เวท (130 ปอนด์)
ประวัติ.
อูจิยามะ เกิดเมื่อวันที่ 10 พฤศจิกายน พ.ศ. 2522 ที่จังหวัดนางาซากิ แต่มาเติบโตและใช้ชีวิตอยู่ที่เมืองคาซูกาเบะ จังหวัดไซตามะ ปัจจุบันใช้ชีวิตอยู่ที่กรุงโตเกียว
อูจิยามะ เริ่มต้นจากการชกมวยสากลสมัครเล่นมาก่อน มีประสบการณ์ชกอย่างโชกโชน ได้แชมป์และเหรียญทองมาหลายรางวัล รวมทั้งเคยชกกับสมรักษ์ คำสิงห์ นักมวยชาวไทยที่ประเทศไทยด้วย ในรอบรองชนะเลิศรายการคิงส์คัพเมื่อปี พ.ศ. 2545 แต่ปรากฏว่าอูจิยามะเป็นฝ่ายแพ้ไปอย่างขาดลอย
เมื่อมาชกมวยสาลกอาชีพ อูจิยามะสามารถคว้าแชมป์ ของสหพันธ์มวยภาคตะวันออกไกลและแปซิฟิก (OPBF) ในรุ่นซูเปอร์เฟเธอร์เวทมาได้ ต่อมาได้ชิงแชมป์โลก WBA รุ่นเดียวกัน ในฐานะรองแชมป์โลก WBA อันดับ 2 ผลการแข่งขันอูจิยามะเอาชนะทีเคโอ ฆวน การ์โลส ซัลกาโด เจ้าของตำแหน่งชาวเม็กซิกันไปได้ในยกที่ 12 ใน 12 วินาทีสุดท้ายก่อนครบยก ที่กรุงโตเกียว เมื่อปี พ.ศ. 2553 แต่ภายหลังคว้าแชมป์ได้อูจิยามะต้องเข้ารับการรักษาอาการบาดเจ็บที่กระดูกข้อนิ้วมือตรงสันหมัดในระยะเวลาหนึ่ง
ในขณะที่เป็นแชมป์โลกนั้น อูจิยามะได้รับการยกย่องว่าเป็นนักมวยในพิกัดซูเปอร์เฟเธอร์เวทที่เก่งที่สุดในโลก และเป็นแชมป์โลกชาวญี่ปุ่นที่เก่งที่สุด มีจุดเด่น คือ พลังหมัดที่หนักหน่วง โดยเฉพาะอย่างยิ่งหมัดขวาตรง จนได้รับฉายาว่า "KO Dynamite" หรือ "Knockout Dynamite" และยังมีสถิติการชกที่ยังไม่เคยแพ้ใคร 
อูจิยามะได้ถูกยกให้เป็นซูเปอร์แชมป์ในรุ่นซูเปอร์เฟเธอร์เวทนี้ในวันที่ 21 กุมภาพันธ์ พ.ศ. 2558 พร้อมกับป้องกันตำแหน่งซูเปอร์แชมป์ครั้งที่ 1 ด้วยการเอาชนะทีเคโอ จอมทอง ชูวัฒนะ ผู้ท้าชิงชาวไทย รองแชมป์โลก WBA อันดับ 7 ที่มีสถิติไม่เคยแพ้ใครเหมือนกัน ไปในยกที่ 2 ด้วยหมัดขวาตรงเข้าที่ปลายคาง เมื่อวันที่ 6 พฤษภาคม พ.ศ. 2558 ที่กรุงโตเกียว
หลังจากนั้นแล้ว อูจิยามะป้องกันตำแหน่งได้อีกครั้ง ก่อนที่จะเสียตำแหน่งไปในการป้องกันซูเปอร์แชมป์ครั้งที่ 3 ด้วยการแพ้น็อกไปในยกที่ 2 แก่ เฆซเรเอล โกร์ราเลส นักมวยชาวปานามา ซึ่งเป็นแชมป์เฉพาะกาลและรองแชมป์โลก WBA อันดับ 1 ในเวลาเดียวกัน เมื่อวันที่ 27 เมษายน พ.ศ. 2559 ที่ โอตะ-ซิตี เจเนอรัลยิมเนเซียม กรุงโตเกียว ซึ่งเป็นการแพ้ครั้งแรกในการชกมวยสากลอาชีพอีกด้วย
อุทัยวรรณ แก่นสิงห์

อุทัยวรรณ แก่นสิงห์ (เกิด 9 กรกฎาคม พ.ศ. 2531) ชื่อเล่น แนน เป็นอดีตนักกีฬาวอลเลย์บอลหญิงทีมชาติไทย ตำแหน่งบอลเร็ว มีพื้นเพเป็นชาวจังหวัดขอนแก่น เริ่มเล่นวอลเลย์บอลตั้งแต่อายุ 13 ปี ขณะเรียนอยู่ชั้นมัธยมศึกษาปีที่ 1 ที่จังหวัดขอนแก่น และเธอเป็นนักวอลเลย์บอลหญิงทีมชาติไทยที่มีส่วนสูงที่สูงถึง 189 เซนติเมตร และมีส่วนสูงที่สูงสุดในทีม
ไอไซ

ไอไซ (; โรมาจิ: "Aisai-shi") เป็นนครที่ตั้งอยู่ทางตะวันตกสุดของจังหวัดไอจิ ประเทศญี่ปุ่น มีขนาดพื้นที่ทั้งสิ้น 66.70 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 59,464 คน และมีความหนาแน่นของประชากร 892 คนต่อตารางกิโลเมตร
โอมายเกิร์ล

โอมายเกิร์ล (ฮันกึล: 오마이걸) เป็นเกิร์ลกรุ๊ปในแนวเค-ป๊อปและป๊อปแดนซ์ ปัจจุบันอยู่ในสังกัดความดูแลของค่าย WM ent. เดบิวท์เปิดตัวด้วยเพลง Cupid ในวันที่ 20 เมษายน 2558 ด้วยสมาชิกปัจจุบัน 6 คน คือ ฮโยจอง มีมี่ ยูอา ซึงฮี 
ยูบิน และ อาริน อดีตสมาชิก จินอี และจีโฮ ชื่อแฟนคลับ "มิราเคิล" (Miracle)
ประวัติ.
ปี 2558 : เปิดตัว , Oh My Girl และ Closer.
วันที่ 21 เมษายน เปิดตัวอย่างเป็นทางการด้วยเพลง CUPID จาก มินิอัลบั้มแรก Oh My Girl ชื่อเดียวกับวง
วันที่ 8 ตุลาคม คัมแบ็ครอบที่สอง ด้วยเพลง Closer 
ปี 2559 : Pink Ocean , Windy Day และ Listen to My Word.
วันที่ 28 มีนาคม คัมแบ็คด้วยเพลง LIAR LIAR
วันที่ 25 พฦษภาคม คัมแบ็คด้วยเพลง WINDY DAY
วันที่ 1 สิงหาคม คัมแบ็คด้วยเพลง A-ing
ปี 2560 : Coloring Book , จินอี ลาออกจากวง.
วันที่ 4 เมษายน คัมแบ็คด้วยเพลง Coloring Book โดยที่ไม่มีจินอีเข้าร่วมการโปรโมทหรือโชว์เคส จินอีได้รับการรักษาระยะยาวเพราะจินอีได้มีปัญหาสุขภาพ (Anorexia/โรคคลั่งผอม) ต่อมาในวันที่ 30 ตุลาคม จินอีได้เขียนจดหมายลาออกจากวงอย่างเป็นทางการ OH MY GIRL จึงโปรโมตต่อด้วยสมาชิก 7 คน
ปี 2561 : Secret Garden , ชนะรายการเพลงครั้งแรก , ซัพยูนิต BANHANA , Remember Me.
วันที่ 9 มกราคม คัมแบ็คด้วยเพลง Secret Garden และได้รับรางวัลจากรายการ The Show เป็นครั้งแรกในวันที่ 23 มกราคม วันที่ 2 เมษายน คัมแบ็คด้วยเพลง Banana allergy monkey โดยมีสมาชิกเพียง 3 คน ได้แก่ ฮโยจอง,บินนี่,อาริน วันที่ 10 กันยายน คัมแบ็คด้วยเพลง Remember Me
ปี 2562 : The Fifth Season , Fall In Love และ Queendom.
วันที่ 8 พฦษภาคม คัมแบ็คด้วยเพลง The Fifth Season
วันที่ 5 สิงหาคม คัมแบ็คด้วยเพลง Bungee และ วันที่ 29 สิงหาคม โอมายเกิร์ล ได้เข้าร่วมรายการ Queendom โดยสุดท้ายจบรายการด้วยอันดับที่ 2
ปี 2563 : NONSTOP.
วันที่ 27 เมษายน คัมแบ็คด้วยเพลง NONSTOP
ปี 2564 : Dear OHMYGIRL.
วันที่ 10 พฤษภาคม คัมแบ็คด้วยเพลง Dun Dun Dance
ปี 2565 : Real Love , จีโฮ ลาออกจากวง.
วันที่ 28 มีนาคม คัมแบ็คด้วยเพลง Real Love ต่อมาในวันที่ 9 พฤษภาคม WM Entertainment ได้ประกาศอย่างเป็นทางการว่า OH MY GIRL จะโปรโมตต่อด้วยสมาชิก 6 คน เนื่องจากสัญญาของจีโฮและค่ายได้สิ้นสุดลง
ณัฐวิญญ์ วัฒนกิติพัฒน์

ณัฐวิญญ์ วัฒนกิติพัฒน์ (เกิด 24 กุมภาพันธ์ พ.ศ. 2537) ชื่อเล่น อาโป เป็นนักแสดงและนายแบบชาวไทย มีผลงานแสดงละครเรื่องแรกคือ สุดแค้นแสนรัก ปัจจุบันอาโปหมดสัญญากับทางสถานีวิทยุโทรทัศน์ไทยทีวีสีช่อง 3 และเป็นนักแสดงในสังกัด Be On Cloud
ประวัติ.
ณัฐวิญญ์เกิดเมื่อวันที่ 24 กุมภาพันธ์ พ.ศ. 2537 จบการศึกษาระดับมัธยมศึกษาตอนต้นจากโรงเรียนหัวหินวิทยาลัย มัธยมศึกษาตอนปลายจากโรงเรียนโยธินบูรณะ และศึกษาต่อในระดับอุดมศึกษาที่มหาวิทยาลัยธรรมศาสตร์ ก่อนจะย้ายมาศึกษาต่อที่คณะนิเทศศาสตร์ มหาวิทยาลัยรังสิตในเวลาต่อมา
ณัฐวิญญ์เริ่มต้นทำงานด้านการแสดง กับทางช่อง 3 โดยเมื่อ พ.ศ. มีผลงานเรื่องแรกชื่อว่า สุดแค้นแสนรัก รับบทเป็น ธนา ทวีวัฒนะ ซึ่งหลังจากนั้น เขาก็มีละครอีกหลายเรื่อง จนสิ้นสุดสัญญากับทางช่อง 3 เมื่อ พ.ศ. 2562 และก้าวเข้าสู่เส้นทางนักแสดงอิสระในเวลาต่อมา
เมื่อ พ.ศ. 2565 มีผลงานอันโดดเด่นในซีรีส์เรื่อง คินน์พอร์ช พ.ศ. 2566 ได้กลับมาร่วมงานแสดงกับภาคภูมิ ร่มไทรทอง
อีกครั้งในภาพยนตร์เรื่อง แมนสรวง
โครงการถนนพุทธมณฑล

โครงการถนนพุทธมณฑล อาจหมายถึง
ดูเพิ่ม.
 <ns>10</ns>
 <id>1016213</id>
 <revision>
 <id>9437297</id>
 <parentid>8347021</parentid>
 <timestamp>2021-06-01T07:06:41Z</timestamp>
 <contributor>
 <username>Oum13928</username>
 <id>263249</id>
 </contributor>
 <minor />
 <origin>9437297</origin>
 <model>wikitext</model>
 <format>text/x-wiki</format>
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โทรทัศน์ในประเทศคีร์กีซสถาน

โทรทัศน์ในประเทศคีร์กีซสถาน ถือกำเนิดขึ้นเมือ พ.ศ. 2501 ในสมัย สาธารณรัฐสังคมนิยมโซเวียตคีร์กีซ "KTR" ทำการออกอากาศรายการเป็นภาษารัสเซีย
รายชื่อสถานีโทรทัศน์.
เอกชน.
สถานีท้องถิ่น
โด๋ ถิ มิญ

โด๋ ถิ มิญ (เกิดวันที่ 3 สิงหาคม ค.ศ. 1988–) เป็นหนึ่งในสมาชิกของวอลเลย์บอลหญิงทีมชาติเวียดนาม
เธอเคยทำหน้าที่ร่วมกับสังกัด สโมสรวอลเลย์บอลไอเดียขอนแก่น ในการแข่งขันวอลเลย์บอลไทยแลนด์ลีก
เคอนิกเส็กก์ ซีซีอาร์

เคอนิกเส็กก์ ซีซีอาร์  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เปิดตัวครั้งแรกในงานเจนีวาออโตโชว์ ค.ศ. 2004
ซีซีอาร์มีคล้ายคลึงกับ ซีซี8เอส รุ่นก่อนหน้านี้มาก ทั้งประตูเปิดข้างแบบยกขึ้นทำมุม 45 องศาในแนวระดับ ซึ่งบริษัทเรียกว่า "แรปเตอร์ดอร์" (Raptor doors) แต่ถึงอย่างไรก็ตาม ซีซีอาร์ ก็มีการปรับปรุงหลายส่วน เช่นการปรับปรุงสพริเตอร์ (Splitter) ด้านหน้าให้ใหญ่ขึ้น ใส่จานเบรกที่ใหญ่ขึ้น ระบบกันสะเทือนที่พร้อมรองรับเครื่องยนต์ให้มีประสิทธิภาพขึ้น โดยใช้เครื่องยนต์ขนาด 4.7 ลิตร V8 ให้กำลังได้ถึง 806 แรงม้า (817 PS; 601 kW) ที่ 6900 รอบ/นาที และแรงบิดที่ 920 นิวตัน·เมตร (680 ปอนด์·ฟุต) ที่ 5700 รอบ/นาที รถใช้ระบบส่งกำลังเป็นเกียร์ธรรมดา 6 จังหวะ
ซีซีอาร์ สามารถทำความเร่ง 0–100 กม./ชม. ได้ใน 3.2 วินาที และความเร็วสูงสุดที่ 388 กม./ชม. (241 ไมล์/ชม.) ทำให้ "เป็นรถที่เร็วสุดในโลก (อย่างไม่เป็นทางการ) ประจำปี 2005" และ "เป็นรถที่มีกำลังเครื่องยนต์มากที่สุดประจำปี ค.ศ. 2005"
ปาล์มเลื้อย

ปาล์มเลื้อย (ชื่อวิทยาศาสตร์: "Serenoa repens") เป็นปาล์มชนิดเดียวในสกุล "Serenoa" กระจายพันธุ์ในทางตอนใต้ของสหรัฐ เป็นปาล์มกอ สูงประมาณ 2 เมตร ลำต้นมีเส้นผ่านศูนย์กลาง 25 เซนติเมตร ทอดตัวเอนไปกับพื้นดิน ใบรูปพัด กว้างถึง 1 เมตร ขอบใบจักลึกเกือบถึงสะดือ แตกเป็นใบย่อย 10-15 แผ่น สีเขียวอมฟ้า ช่อดอกสมบูรณ์เพศสีขาว ออกระหว่างกาบใบ ยาว 1 เมตร ผลกลม ขนาด 0.8 เซนติเมตร เมื่อสุกมีสีดำ
ปาล์มเลื้อยเป็นพืชทนแล้ง นิยมปลูกเป็นไม้ประดับ สารสกัดจากผลใช้รักษาโรคต่อมลูกหมากโต และการติดเชื้อในระบบทางเดินปัสสาวะ นอกจากนี้ยังรักษาอาการผมร่วงได้
สึชิมะ (จังหวัดไอจิ)

สึชิมะ  เป็นนครที่ตั้งอยู่ทางทิศตะวันตกของจังหวัดไอจิ ประเทศญี่ปุ่น มีขนาดพื้นที่ทั้งสิ้น 25.09 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 59,577 คน
ประวัติ.
ในยุคเมจิ เมื่อมีการประกาศใช้ระบบเทศบาลใน ค.ศ. 1871 ได้มีการจัดตั้งหมู่บ้านต่าง ๆ ในอำเภออามะ จังหวัดไอจิ หมู่บ้านสึชิมะก็เป็นหนึ่งในนั้น ต่อมาได้รับการยกฐานะเป็นเมืองเมื่อวันที่ 1 ตุลาคม ค.ศ. 1889 และยกฐานะเป็นนครเมื่อวันที่ 1 มีนาคม ค.ศ. 1947
เทศกาล.
เทศกาลเท็นโน เป็นเทศกาลที่มีประวัติยาวนานกว่าสองร้อยปี จุดสำคัญของงาน 2 วันนี้คือเทศกาลยามเย็นที่มีเรือกว่าสิบลำ แต่ละลำประดับด้วยโคมกระดาษเกือบ 500 ดวงลอยไปตามแม่น้ำเท็นโน
เคอนิกเส็กก์ ซีซี8เอส

เคอนิกเส็กก์ ซีซี8เอส  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน ซีซี8เอส ถือเป็นรถคันแรกของยี่ห้อเคอนิกเส็กก์ และเป็นรถคันแรกของโลกที่ทำประตูเปิดข้างแบบยกขึ้นทำมุม 90 องศาในแนวระดับ ซึ่งเรียกว่า "แรปเตอร์ดอร์" (Raptor doors)
ซีซี8เอส เป็นรุ่นที่พัฒนามาจากรุ่น ซีซี ที่เป็นรุ่นต้นแบบมาก่อนหน้านี้ แต่สุดท้ายแล้วซีซี8เอส ก็สามารถผลิตออกมาได้เพียง 6 คัน โดย 2 จาก 6 คัน เป็นที่นั่งคนขับฝั่งขวา ในปี 2004 ก็ได้ยุติสายการผลิตลง และพัฒนาต่อมาเป็นรุ่น ซีซีอาร์ ซึ่งประสบความสำเร็จในชื่อเสียงและความเร็ว โดยเคยติดอันดับรถที่เร็วที่สุดของโลก ประจำปี ค.ศ. 2005 (อย่างไม่เป็นทางการ) ปัจจุบัน ซีซี8เอส เป็นหนึ่งรุ่นที่หายากที่สุดของเคอนิกเส็กก์
ซีซี8เอส ได้ขุมกำลังมาจากเครื่องยนต์อะลูมิเนียมของฟอร์ดขนาด 4.7 ลิตร DOHC V8 ซึ่งมี 4 วาล์วต่อหนึ่งหัวสูบและหุ้มด้วยคาร์บอน น้ำหนักรวม 210 กิโลกรัม (460 ปอนด์) สามารถให้กำลังสูงสุดที่ 664 แรงม้า (655 PS; 482 kW) ที่ 6,500 รอบ/นาที และแรงบิดที่ 750 นิวตัน·เมตร (550 ปอนด์·ฟุต) ที่ 5,000 รอบต่อนาที ส่วนระบบส่งกำลังเป็นเกียร์ธรรมดา 6 จังหวะ
ซีซี8เอส ทำความเร่ง 0–100 กม./ชม. ได้ที่ 3.5 วินาที และความเร็วสูงสุดที่ 390 กม./ชม. (242 ไมล์/ชม.)
รถได้รับรางวัลมากมาย อาทิเช่น รางวัลจากกินเนสส์เวิลด์ว่า "เป็นรถที่มีกำลังเครื่องยนต์มากที่สุด" ประจำปี ค.ศ. 2006 และรางวัลการออกแบบยอดเยี่ยมทั้งจากเยอรมนีและจากสวีเดน
โรคตื่นตระหนก

โรคตื่นตระหนก  เป็นโรควิตกกังวลอย่างหนึ่งซึ่งมีลักษณะเกิดอาการตื่นตระหนกกระทันหัน (panic attack) เป็นซ้ำ ทำให้เกิดช่วงวิตกกังวลสุดขีดเข้มข้นเป็นชุดระหว่างอาการตื่นตระหนกกะทันหัน อาจรวมการเปลี่ยนแปลงพฤติกรรมอย่างสำคัญกินเวลาอย่างน้อยหนึ่งเดือนและความวิตกกังวลอย่างต่อเนื่องเกี่ยวกับความนัยหรือความกังวลว่าจะมีอาการครั้งต่อ ๆ ไป
โรคตื่นตระหนกมิใช่อย่างเดียวกับโรคกลัวที่โล่ง (agoraphobia) แม้ผู้ป่วยโรคตื่นตระหนกจำนวนมากยังเป็นโรคกลัวที่โล่งด้วย อาการตื่นตระหนกกระทันหันไม่สามารถทำนายได้ ฉะนั้นบุคคลจึงอาจเครียด วิตกกังวลหรือกังวลสงสัยว่าจะเกิดอาการครั้งถัดไปเมื่อไร โรคตื่นตระหนกอาจแยกได้เป็นภาวะทางการแพทย์ หรือภาวะเสียดุลเคมี DSM-IV-TR อธิบายโรคตื่นตระหนกและความวิตกกังวลไว้แยกกัน ขณะที่ความวิตกกังวลจะมีสิ่งกระตุ้นความเครียด (stressor) เรื้อรังนำมา ซึ่งสร้างปฏิกิริยาปานกลางซึ่งกินเวลาได้หลายวัน สัปดาห์หรือเดือน แต่อาการตื่นตระหนกเป็นเหตุการณ์เฉียบพลันซึ่งเกิดจากสาเหตุกระทันหันและไม่ได้คาดหมาย ระยะเวลาสั้นและอาการรุนแรงกว่ามาก อาการตื่นตระหนกกระทันหันเกิดในเด็กได้เช่นเดียวกับผู้ใหญ่ อาการตื่นตระหนกในเยาวชนอาจเป็นทุกข์เป็นพิเศษ เพราะเด็กมีแนวโน้มเข้าใจน้อยกว่าว่าเกิดอะไรขึ้น และบิดามารดายังมีแนวโน้มประสบความทุกข์เมื่อเกิดอาการ
ชิกิ คูโรเอดะ

ชิกิ คูโรเอดะ (เกิด 8 มกราคม ค.ศ. 1992 –) นักแข่งจักรยานชาวญี่ปุ่น เขาได้รับรางวัลครั้งแรกในการแข่งขันทัวร์เดอฮอกไกโด ในปี ค.ศ. 2012 ขณะที่ยังเป็นนักศึกษาในสถาบันการออกกำลังกายและกีฬาในคาโนยะ เขาได้เข้าร่วมทีมนิงปง-วินิ แฟนตินิ ในฤดูกาล 2014 และเขาได้ย้ายไปทีมโปรคอนติเนนทอล เริ่มต้นในฤดูกาล 2015
ชนะเลิศ ทัวร์เดอฮอกไกโด
สโมสรฟุตบอลลิเวอร์พูลในฤดูกาล 2015–16

ฤดูกาล 2015–16 เป็นฤดูกาลที่ 124 ของสโมสรฟุตบอลลิเวอร์พูล และเป็นฤดูกาลที่ 53 ติดต่อกันของลิเวอร์พูลที่ได้อยู่โลดแล่นบนลีกสูงสุดของฟุตบอลอังกฤษ นอกจากนี้ยังเป็นฤดูกาลที่ 24 ที่อยู่บนเวทีพรีเมียร์ลีก เช่นเดียวกับพรีเมียร์ลีก สโมสรจะได้แข่งขันในเอฟเอคัพ, ลีกคัพ และยูฟ่ายูโรปาลีก
ในฤดูกาลนี้ ถือเป็นฤดูกาลแรกที่ลิเวอร์พูลได้ใช้ชุดแข่งขันของนิวบาลานซ์แทนที่วอร์ริเออร์สปอตส์ โดยเปิดตัวครั้งแรกที่ศูนย์การค้าเซ็นทรัลเวิลด์ ประเทศไทย ในช่วงก่อนเปิดฤดูกาลที่สโมสรได้เดินทางมาแข่งขันนัดพิเศษกับทรูออลสตาร์ ซึ่งเป็นทีมพิเศษที่รวบรวมนักฟุตบอลชาวไทยในระดับไทยพรีเมียร์ลีก
และมีการเปลี่ยนแปลงผู้จัดการทีมระหว่างฤดูกาล เมื่อสโมสรตัดสินใจปลดเบรนดัน ร็อดเจอส์ ที่ทำผลงานได้ไม่ดีออกในเดือนตุลาคม ค.ศ. 2015 และแต่งตั้งเยือร์เกิน คลอพพ์ อดีตผู้จัดการทีมโบรุสซีอาดอร์ทมุนท์ในบุนเดิสลีกา เยอรมนี รับหน้าที่นี้แทน
"อัปเดตล่าสุดเมื่อวันที่ 9 พฤษภาคม 2016"
รายชื่อผู้เล่นชุดปัจจุบัน.
หมายเหตุ :
<br>
 : รองกัปตัน
<br>
 : กัปตัน
การซื้อขายผู้เล่นและการยืมตัว.
ภาพรวมการซื้อ-ขายผู้เล่น.
<templatestyles src="Col-begin/styles.css"/>
การแข่งขัน.
พรีเมียร์ลีก.
ผลงานโดยรวม.
เมื่อผ่านไปครึ่งฤดูกาล (20 นัด) ลิเวอร์พูลทำประตูได้แค่ 22 ประตูเท่านั้น นับเป็นการยิงประตูที่น้อยสุดในประวัติศาสตร์สโมสร